alexandrainst/scandi-wiki huggingface dataset:
Evropesma

Evropesma (serbisk Европесма) eller Europjesma (montenegrinsk Еуропјесма) var ei serbisk og montenegrinsk musikktevling som vart arrangert tre gonger mellom 2004 og 2006. Vinnaren fekk representere Serbia og Montenegro i Eurovision Song Contest. Han vart kringkasta av Udruženje javnih radija i televizija (UJRT). 

I 2005 og 2006 fungerte den serbiske musikktevlinga Beovizija og den montenegrinske musikktevlinga Montevizija som semifinalar for Evropesma. Etter at Serbia og Montenegro vart oppløyst fortsette Beovizija og Montevizija å velje ut bidraga til høvesvis Serbia og Montenegro i Eurovision Song Contest.

Vinnarar
For oversyn over poenga i Eurovision Song Contest, sjå Serbia og Montenegro i Eurovision Song Contest.

I Eurovision Song Contest
Serbia og Montenegrino vann semifinalen i 2004 og gjekk vidare til finalen der dei enda på andreplass. I 2005 var dei direktekvalifisert til finalen på grunn av den høge plasseringa frå året før. Denne gongen enda dei på sjuandeplass. Året etter trekte dei seg éin dag etter søknadsfristen gjekk ut. Sendinga vart direktesend på serbisk og montenegrinsk fjernsyn og dei fekk dimed lov til å røyste i semifinalen og finalen. Semifinalen vart ikkje send i Montenegro og røystene frå Serbia og Montenegro i semifinalen var difor berre frå Serbia. Då Jovana Janković skulle lese opp poenga frå Serbia og Montenegrino sa ho: «Så, som de veit, har vi ikkje ein song for deg dette året, men vi lovar at neste år vil vi gje deg det beste». Året etter vann Serbia, og Janković fekk vere programleiar saman med Željko Joksimović som hadde representert landet i 2004.

Kjelder

Denne artikkelen bygger på «Evropesma» frå ,  den 7. juni 2012.  
Denne artikkelen bygger på «Serbia og Montenegro i Eurovision Song Contest », den 7. juni 2012.  
Denne artikkelen bygger på «Eurovision Song Contest 2006» frå ,  den 7. juni 2012.  
 

Serbiske og montenegrinske musikktevlingar
 
Eurovision Song Contest-uttakingar
Vierslekta

Vierslekta (Salix) er ei planteslekt i vierfamilien og veks som tre, buskar, ris eller urteaktige dvergbuskar. Tre og store buskar med smale blad vert gjerne kalla pil eller piletre, tre og store buskar med breie blad vert kalla selje, og låge buskar og dvergbuskar vert kalla vier. Variantar av piletre vert ofte nytta som park- og hagetre, og kan òg finnast viltveksande somme stader i Noreg.

Slekta har kring 400 artar. Vieren har gråaktig bark som er glatt eller fura og veden har ofte åsar under barken. Vinterknoppane er dekte med eit skal og blada er spreidde, enkle og rundtakka eller fint sagtakka. Vieren er særbu med blomstrane samla i akslike heng.

Utbreiing 
Vieren veks i hovudsak i tempererte område på den nordlege halvkula. Det finst om lag 30 artar i Noreg og 24 artar i Sverige og dei fleste finst i nord. Dei mest kjende artane i Noreg og Sverige er selje (S. caprea), gråvier (S. cinerea) og skjørpil (S. fragilis). Vieren er vanskleg å artbestemme når ein har hybridar. Fleire dyrka arter har blittt naturalisert, til dømes kvitpil (S. alba), raudvier (S. purpurea) og korgvier (S. viminalis).  

I fjellområde finst vierregionen, dei siste treområda før snaufjellet, som er særleg prega av viervekstar.

Dyrking
Piltypar som som raudpil og korgpil kan dyrkast for produksjon av kvistar til korgbinding og liknande. Dette kan føregå vad at ein tek kvistar på rundt 25 cm som stiklingar og set dei i rader tidleg om våren.

Lokalt har planting av pilevallar vore vanleg, først og fremst i Skåne der trea utgjer eit kjenneteiken for landskapet. I Skåne finst bandpil, Salix amygdalina og bandvier, Salix lanceolata.

Hybridar 
Det er vanleg med hybridisering mellom ulike artar i slekta. Desse er ofte fertile og kan gjere det vanskeleg å bestemme arten. Somme tider finn ein hybridar med både tre og fire artar innblanda. Ungskott og sterile eksemplar kan mange gongar vere umoglege å identifisere med visse.

Artar i Norden

Kjelder

Bakgrunnsstoff 
 «Viden»  i Den virtuella floran

Vierfamilien
Gerard van Honthorst

Gerard van Honthorst eller Gerrit van Honthorst () var ein nederlandsk målar under barokken, både fødd og død i Utrecht. Han var ein av dei få nederlandske målarane med internasjonalt ry i samtida, ofte kalla for Utrechts Caravaggio grunna bruken av chiaroscuro.

Liv og gjerning

Honthorst var ei tid elev av Abraham Bloemaert. I 1616 reiste han til Italia og fullførte utdanninga si i Roma, der han i særleg grad studerte verk av Caravaggio. Han arbeidde elles for mektige oppdragsgjevarar som kardinalen Scipione Caffarelli-Borghese og bankieren, markgreven Vincenzo Giustiniani, ein samlar av Caravaggio-verk. Han møtte den italienske målaren Guido Reni og arbeidde saman med han.

Kring 1620 kom Honthorst tilbake til Utrecht og gifta seg med kusina si. År 1622 vart han teken inn i målarlauget i Utrecht. Der trefte han den fordrivne vinterdronninga, Elisabeth Stuart, og vart hyra til å undervise borna hennar. Han kjøpte seg eit stort hus og opna målarverkstad i byen. I 1628 oppheldt han seg i London, saman med eleven Joachim von Sandrart. I London arbeidde han for kong Karl I, og måla mellom anna eit allegorisk bilete med portrett av den kongelege familien.

På 1630-talet måla Honthorst nokre bilete frå dansk historie til danskekongen, Kristian IV, og mellom anna eit portrett av kongsdottera Leonora Kristine. Fyrstane av Oranje, Fredrik Henrik og Vilhelm II utnemnde han til hoffmålar i 1637 og gav han talrike oppdrag. Ettersom han fekk så mange oppdrag i Haag opna han der den andre målarverkstaden sin, og frå 1637 var han medlem av målarlauget i Haag, aktiv i byen til 1652.

I verka sine blanda Honthorst element både frå Abraham Bloemaert og frå Caravaggio. For det meste vende hans seg mot nattleg belysning med bruk av kjertelys eller lampelysa. Desse bileta plar ha ein noko kraftigare gulfarge i lysninga og svakt gjennomsiktige skuggar. Han måla også mange framifrå portrett.

Kjelder
Denne artikkelen bygger på «Gerrit van Honthorst» frå ,  den 7. juni 2012.

Bakgrunnsstoff

Nederlandske målarar
Barokkmålarar
Målarar frå 1600-talet
Vigra-slekter gjennom 500 år

Vigra-slekter gjennom 500 år er ei slektsbok for Vigra som vart samla og skriven av Johan S.J. Molnes. Boka er utgjeven av Giske kommune og vart trykt første gong hos SMP-TRYKK Sunnmørsposten i 1987. Molnes skreiv boka i perioden 1978-1987 på oppdrag av kommunen. Boka kan kjøpast i papirversjon frå Giske kommune. 

I 2010 vedtok kommunen å digitalisere boka gjennom SEDAK (Senter for Digitalisering Av Kulturarven), og boka har sidan 2012 også vore tilgjengeleg elektronisk, først frå SEDAK og senere frå Kulturnett. 

Boka manglar opphavleg innhaldsforteikning og register. I 2011 skreiv Stig A.V. Synnes innhaldsforteikning og register og gjorde dei tilgjengelege på internett.

Bakgrunnsstoff 
 Elektronisk utgåve av Vigra-slekter gjennom 500 år hjå kulturnett kulturdatabase Møre og Romsdal
 Innhaldsforteikning og register for ''Vigra-slekter gjennom 500 år 

Bøker frå 1987
Lokalhistorie
Slektsforsking
Landbrukshistorie
Giske kommune
Henri Rousseau

Henri Julien Félix Rousseau () var ein fransk post-impresjonistisk målar med ein naivistisk eller primitivistisk målemåte. Han er også kjent som «Le douanier» (tollaren) etter yrket. I samtida vart han møtt med mykje flir, sidan har han vorte heva til ein framståande plass i kunsthistoria.

Liv og gjerning 

Rousseau var son til ein røyrleggar frå Laval i Mayenne i Frankrike, og vart først tilsett et lite sakførarfirma. Der var han uheiderleg, og tok ein fireårskontrakt med militæret (1863–67). Etter faren døydde i 1868 gifta han seg og flytta til Paris. Han tok med seg mora si, og for å forsørgje henne tok han stilling i tollvesenet. I 1871 vart han forfremja til skatteinnkrevjar. Då han var vel 40 år gammal byrja han for alvor å måle. 49 år gammal sa han opp stillinga for å verte kunstmålar på heiltid.

Rousseau hevda at det var naturen sjølv som var læremeisteren, trass i at han vedgjekk å ha hatt nytte av råd frå dei to akademi-kunstnarane Félix Auguste-Clément og Jean-Léon Gérôme. I hovudsak var han likevel sjølvlærd, sett vekk frå kunnskapen om grunnleggande måleteknikkar.

Rousseaus mest kjende verk skildrar jungelscener, sjølv om han aldri besøkte ein jungel. Inspirasjonen fann han i dyrehagar, illustrerte verk og utstoppa dyr på museum. Han snakka også med militære veteranar som kunne fortelje korleis det var i jungelen. Til ein kunstkritikar så han at «når eg går inn i eit drivhus og ser på eksotiske plantar, har eg ei drøymerøyndomsoppleving». Jamsides slike bilete laga han små byscener frå Paris sentrum og omland.

Rousseau døydde i Paris hausten 1910. Mellom dei som fylgde han til grava var Paul Signac, Robert Delaunay, skulptøren Constantin Brâncuși og diktaren Guillaume Apollinaire.

Kjelder 

Denne artikkelen bygger på «Henri Rousseau» frå , den 7. juni 2012.

Bakgrunnsstoff 

Franske målarar
Postimpresjonisme
Målarar frå 1800-talet
Målarar frå 1900-talet
Rust

Rust er eit sams omgrep for kjemiske sambindingar av jarn (Fe) og oksygen (O), altså ein oksidasjon av jarnet eller stålet, òg kalla korrosjon. Rust oppstår på jarn eller stål i fuktige eller våte omgjevnader, og er ein omdanning av overflata på jarnet eller stålet til porøse flak som lausnar og fell av. Gjenstanden vert soleis stendig svakare og meir deformert etter kvart som oksidasjonen treng innover i jarnet eller stålet, som til slutt kan verte heilt omdanna til rust. Fargen på rust kan vere gulaktig, raudleg, brunleg, brunsvart eller nesten heilt svart, alt etter den kjemiske samansettinga av jarnet eller stålet.

Rust kan hindrast ved at jarnet eller stålet vert dekt med sink, såkalla galvanisering, eller av eit anna høveleg stoff. Rust kan òg gjerast om til magnetitt ved hjelp av kjemiske produkt som vert påført, slik at den vidare korrosjonen vert stogga. Det kan òg lagast jarnlegeringar som gjer at metallet ikkje korroderer så lett som elles, såkalla rustfritt stål i ymse kvalitetar. I våte miljø kan det likevel ofte oppstå rustflekkar på rustfritt stål ved at jarnpartiklar som ikkje er rustfri festar seg på det rustfrie stålet og tærer på det. 

Sambindingar mellom oksygen og metall kan òg dannast med til dømes sylv, som får svart overflate, og kopar, som irrar og fyrst får ei brun, deretter ei kraftig grøn overflate.

Bakgrunnsstoff

Korrosjon
Jernoksid
SEDAK

SEDAK er ei forkorting av SEnter for Digitalisering Av Kulturarven i Møre og Romsdal. 

SEDAK var eit 2-årig prøveprosjekt som starta 1.10.2010. SEDAK-senteret låg under Fylkesbiblioteket i Møre og Romsdal.

SEDAK-senteret skal bli eit ressurssenter for digitalisering av kulturhistoriske kjelder i og frå Møre og Romsdal. SEDAK-prosjektet har digitalisert alle typar kjelder for arkiv, bibliotek og musea i fylket: alt frå bøker og byråkrati, privatarkiv og skipsteikningar, til lyd og lyslaga materiale som foto, fil og video. Målet har vore at alt som blir digitalisert skal på nett. Samstundes skulle SEDAK sikre materialet slik at komande generasjonar får nytte og glede av det. SEDAK tok også digitaliseringsoppdrag frå næringslivet og privatpersonar i prosjektperioden. 

Kultur- og folkehelseutvalet i Møre og Romsdal har vedteke å opprette SEDAK-senteret som ei permanent teneste for ABM-sektoren frå 2013. Senterert skal driftast av IKA, Interkommunalt arkiv, Møre og Romsdal

Bakgrunnsstoff 

SEDAK si heimeside

Kultur i Møre og Romsdal
Skipingar i 2010
Ytre Søndeled

Ytre Søndeled er den ytre delen av gamle Søndeled herad (no Risør kommune).

Gardar og plassar i Ytre Søndeled 
 Gloppe i Søndeled.
 Nipe i Søndeled.
 Åkvåg i Søndeled.
 Fie i Søndeled.
 Sandnes i Søndeled.
 Hope i Søndeled.
 Grimsland i Søndeled.
 Torskeberg i Søndeled.
 Fjebu i Søndeled.
 Garte i Søndeled.
 Lindstøl i Søndeled.
 Østebø i Søndeled.
 Grundesund i Søndeled.
 Randvik gardane i Søndeled.
 Tjendalen i Søndeled.
 Sjelsø i Søndeled.
 Hødnebø i Søndeled.
 Øysang i Søndeled.
 Limskjær i Søndeled.
 Nistesvåg i Søndeled.
 Gjernes i Søndeled.
 Vardøya i Søndeled.
 Risøya i Søndeled.

Skular i Ytre Søndeled 
 Risør barneskule (1-7) - Barneskulen ligg i bygda Randvik i Ytre Søndeled.

 Risør ungdomsskule (8-10) - Ungdomsskulen ligg i bygda Randvik i Ytre Søndeled.

 Hope skule (1-7) - Hope skule ligg i bygda Hope i Ytre Søndeled.

Søndeled
Geografi i Risør
Randvik

Randvik er ein del av tettstaden Risør i Risør kommune. Grenda oppstod på 1960-talet då kommunen begynte å byggje på Randvikheia og i Randvikskauen. Randvik består elles av tre gardar som ligg på Randvik og på Randvikheia.

Skulen 
 Risør barneskule. (1.-7. kl.) Skulen ligg på Kjempesteinsmyra. Skulen har mykje flott natur og mykje leikeområde for ungane. I 2011 begynte skulen med haustmarknad på skulen. Det blei ein suksess. Dei samla inn pengar til TV-aksjonen på NRK. Skulen har SFO og det går om lag 400 elevar der. Rektor ved skulen er Erik Hjelmberg.

 Risør ungdomsskule. (8.-10. kl.) Skulen ligg ved sida av barneskulen på Kjempesteinsmyra på Randvik. Der går alle ungdomane frå Søndeled skule, Risør barneskule og Hope skule. 10. klasse er kvart år på Polen-tur med Aktive Fredsreiser. Der får dei sjå ting frå krigen. Rektor ved skulen er Anne Synnøve Drage.

Barnehagar 
På Randvik ligg det tre barnehagar. Lekestottet barnehage og Amandus barnehage ligg nede på gardane og Randvik barnehage ligg ved Kjempesteinsmyra, ved skulen.

Nærbutikken 
Rimi Randvik er nærbutikken på Randvik og ligg rett ved sida av skulen. Det har vore butikk der sidan 1990-talet.

Kyrkja 
Frydendal kyrkje er kyrkja som folket Randvik høyrer til. Kyrkja eller "Kjerka" ligg på garden Grundesund grunn. Det ligg nedanfor Randvik på veg ned til Risør.

Natur 
Randvik har mykje natur, med mykje skau og hei, men au sjø, strand og båtliv. Randvik har austre og vestre Randvikstranda som ligg på kvar si side av Lekestottet barnehage (garden Randvik). Bygda har mange fiskeplassar på Ytre Randvik. Det går mange stiar frå Randvik til både Risør (Flisvika) og Åmland (Fransåsen).

Attraksjonar 
 Konvoibyen - På Randvik blei det på 1960-talet bygd bustader i eit område som vert kalla Konvoibyen. Der bur det krigsseglarar og sjømenn. Erik Bye m.fl. kom på opninga av Konvoibyen i 1968. Konvoibyen ligg ved sida av butikken "Rimi Randvik". Per 2012/2013 er det snakk om at Stiftelsen skal leggjast ned og at bustadene skal seljast. 
 Randvikstranda - Nede ved gardane på Randvik ligg Østre og Vestre Randvikstranda. Den østre ligg mot Risør og den vestre ligg ved Sandnesfjorden. Dei er begge kommunale. 
 Ytre Randvik - Naturen på Ytre Randvik er eit Naturreservat og det ligg så å seie "uttaskjærs". 
 Appelsinhaugen - Appelsinhaugen er ein gamal stoppeplass for skigåarar frå Risør. No ligg han midt mellom bustader, men det er både benker og god utsikt og det er friområde. Ein køyrer frå butikken, mot Randvikbakken, til ein kjem til Ørneveien. Der stoppar ein ved eit grønt skilt som det står friområde på. Soga om Appelsinhaugen er at svoltne skigåarar og andre gåande frå Risør stoppa der og åt ein appelsin.

Kjende folk frå Randvik 
 Erik Mykland - fotballspelar for Start, oppvaksen i Terneveien.

Busetnader i Risør
Søndeled
Dagfinn Flem

Dagfinn Flem () var ein norsk redaktør og lokalpolitikar. Han var son til Ivar Flem, redaktør i Sunnmørsposten. Dagfinn Flem vart redaksjonssekretær i same avis i 1932. Frå 1946 vart han ansvarleg redaktør saman med broren Magne. Han var medlem av Ålesund bystyre frå 1934. I til saman åtte år var han ordførar i byen, og representerte Venstre.

Dagfinn Flem var med i Bolstads Ensembel 1934-1941.

Kjelder 
 Ragnar Ulstein: By og land i 100 år Sunnmørsposten A/S 1982

Ordførarar i Ålesund
Venstreordførarar i Møre og Romsdal
Norske redaktørar
Folk frå Ålesund
Mammen

Mammen er ein landsby i Midtjylland i Danmark med 313 innbuarar (år 2010), seksten kilometer søraust for byen Viborg, og tilhøyrande Viborg kommune.

Mammen har ei kyrkje i romansk stil for om lag år 1150, og er elles vidgjeten for eit rikhaldig arkeologisk gravfunn frå vikingtida, ei såkalla stormannsgrav eller høvdinggrav: Mammenfunnet eller Mammengrava. Gjenstandar i funnet har gjeve namnet til ei arkeologisk og kunsthistorisk stilretning i vikingtida som har fått nemninga Mammenstil.

Bakgrunnsstoff om Mammenfunnet
 Mette Iversen i samarbejde med Ulf Näsman og Jens Vellev, 1991, Mammen : grav, kunst og samfund i vikingetid. Århus: Jysk Arkæologisk Selskabs skrifter / Jysk Arkæologisk Selskab, Serien Viborg Stiftsmuseums række  ISBN 87-7288-571-8
  Mammenfunnet skildra på det danske Nationalmuseets internettside.

Byar i Region Midtjylland
Viborg kommune
Tjörn

Tjörn er den sjette største øya i Sverige. Ho ligg på den svenske vestkysten i Bohuslän. Øya utgjer mesteparten av Tjörn kommune og har eit areal på 147 km² og kring 15 000 innbyggjarar. Om sommaren aukar folketalet til kring 30 000. 

Tjörn har fastlandsamband via Tjörnbrua til Stenungsund. Den største tettstaden på øya er Skärhamn. 

Målaren Karl Nordström var frå Tjörn.

Kjelder
Denne artikkelen bygger på «Tjörn» frå ,  den 8. juni 2012.  
 

Øyar på den svenske vestkysten
Øyar i Sverige
Torsö

Torsö er den største øya i innsjøen Vänern med eit areal på 62 km². Torsö ligg i Mariestad kommune. Torsö bestod tidlegare av to øyar (Torsö og Fågelö), men kring 1930 vart vatnet mellom dei pumpa ut og den tidlegare vassbotnen er no nytta til jordbruk. 

Det bur kring 550 familiar på Torsö året rundt, men dette vert om lag tredobla om sommaren. I 1994 vart det bygd ei bru, Torsöbron, over til fastlandet. Brua er kring 900 meter lang.

Kjelder
Denne artikkelen bygger på «Torsö» frå ,  den 8. juni 2012.  
 

Øyar i Sverige
Øyar i innsjøar
Lane moje

«Lane moje» (serbisk «Лане моје», serbisk for Elsklingen min) var det serbiske og montenegrinske bidraget i Eurovision Song Contest 2004, framført på serbisk av Željko Joksimović og Ad Hoc Orchestra.

Eurovision Song Contest 2004
Serbia og Montenegro debuterte i Eurovision Song Contest 2004 etter at dei tidlegare hadde delteke som Jugoslavia mellom 1961 og 1992.

Songen starta som nummer 20 i semifinalen, etter Danmark med «Shame on You» av Thomas Thordarson og før Bosnia-Hercegovina med «In the Disco» av Deen.
 
Bidraget fekk tolv poeng frå Austerrike, Bosnia-Hercegovina, Sveits, Tyskland, Kroatia, Nederland, Sverige, Slovenia og Ukraina, ti poeng frå Kviterussland, Kypros, Danmark, Finland, Hellas, Makedonia, Noreg, Portugal og Romania, åtte poeng frå Spania, Storbritannia og Israel, sju poeng frå Belgia, Monaco og Tyrkia, seks poeng frå Irland, fire poeng frå Albania, Latvia og Malta og eitt poeng frå Andorra og Litauen. Serbia og Montenegro fekk til saman 263 poeng og vann av totalt 22 bidrag. Dei gjekk dimed vidare til finalen.
 
Songen starta som nummer fem i finalen, etter Frankrike med «À chaque pas» av Jonatan Cerrada og før Malta med «On Again... Off Again» av Julie and Ludwig.
 
Bidraget fekk tolv poeng frå Austerrike, Bosnia-Hercegovina, Sveits, Kroatia, Sverige, Slovenia og Ukraina, ti poeng frå Kypros, Tyskland, Finland, Frankrike, Makedonia, Nederland og Russland, åtte poeng frå Hellas, Romania og Tyrkia, sju poeng frå Albania, Kviterussland, Danmark, Israel, Island og Portugal, seks poeng frå Spania, Malta og Noreg, fem poeng frå Latvia og Polen, tre poeng frå Belgia, Storbritannia og Irland, to poeng frå Andorra og Litauen og eitt poeng frå Estland og Monaco. Serbia og Montenegro fekk til saman 263 poeng og enda på andreplass av totalt 24 bidrag.

Serbia og Montenegro vart det fyrste landet, saman med Hellas, som fekk over 200 poeng utan å vinne.

Marcel Bezençon Awards
Då Marcel Bezençon Awards vart utdelt i samband med Eurovision Song Contest 2004 vann songen i kategorien Press Award.

Kjelder

Denne artikkelen bygger på «Lane moje» frå ,  den 8. juni 2012.  
 

Denne artikkelen bygger på «Eurovision Song Contest 2004» frå ,  den 8. juni 2012.  
 

Songar frå 2004
Serbiske og montenegrinske songar
Serbiskspråklege songar
Eurovision Song Contest 2004-songar
Serbiske og montenegrinske Eurovision Song Contest-songar
Serbiskspråklege Eurovision Song Contest-songar
Marcel Bezençon Awards-vinnarar
Vestbygda på Vegårshei

Vestbygda er ei bygd som ligg heilt vest i Vegårshei kommune.

Vestbygda IL 
Vestbygda har sitt eige idrettslag, Vestbygda IL.

Bygder i Agder
Geografi i Vegårshei
Tranholmen

Tranholmen er ei øy i Danderyds kommun i Stockholms län i Sverige med 338 innbyggjarar i 2010. Øya ligg i Lilla Värtan i Sverige, mindre enn 100 meter frå kysten av Danderyd. Om vinteren er vatnet isdekt kring øya og det er då ikkje mogeleg å nå øya med båt. Ei flytebru går derfor frå øya til fastlandet.

Kjelder
Denne artikkelen bygger på «Tranholmen» frå ,  den 8. juni 2012. 
 oppgav desse kjeldene:

Tettstader i Stockholms län
Øyar i Sverige
Danderyds kommun
Tynningö

Tynningö er ei øy i Stockholms skjergard. Ho ligg nær Vaxholm.

Kjelder
Denne artikkelen bygger på «Tynningö» frå ,  den 8. juni 2012.  
 

Stockholms skjergard
Øyar i Sverige
Universitetsholmen

Universitetsholmen er ei lita kunstig øy i hamna i Malmö i Sverige omgjeven av bukter og kanalar, vest for togstasjonen. Øya har fått namnet sitt då ho vart skapt i samband med bygginga av Malmö universitet. Øya grenser med klokka frå aust til den indre hamna, Suellshamnen, den vestlege hamnekanalen, Citadellshamnen og det særlege bassenget.

Kjelder
Denne artikkelen bygger på «Universitetsholmen» frå ,  den 8. juni 2012. 
 oppgav desse kjeldene:

Malmö
Øyar i Sverige
Indre Søndeled

Indre Søndeled er den indre delen av bygda Søndeled i Risør kommune i Aust Agder fylke. Handelssentrumet Søndeled er hovudsentre i Indre Søndeled. Der er det skule, butikkar og kyrkje.

Gardar i Indre Søndeled 
 Lindland i Søndeled. Gnr.33.
 Vestre Røysland i Søndeled. Gnr.34.
 Løvdal i Søndeled. Gnr.35.
 Haukedal i Søndeled. Gnr.36.
 Ausland i Søndeled. Gnr.37.
 Moen i Søndeled. Gnr.38.
 Båssvik i Søndeled. Gnr.39.
 Natuenes i Søndeled. Gnr.40.
 Østre Øya i Søndeled Gnr.41-42.
 Vestre Øya i Søndeled Gnr.43.
 Barmen i Søndeled Gnr.44.
 Stamsø i Søndeled Gnr.45.
 Sevik i Søndeled Gnr.46.
 Hannemyr i Søndeled Gnr.47.
 Dale i Søndeled Gnr.48.
 Sjåvåg i Søndeled Gnr.49.
 Homme i Søndeled Gnr.50.
 Søndeled Gnr. 51 og 52. 
 Vormli i Søndeled Gnr.53.
 Østre Røed i Søndeled Gnr.54.
 Vestre Røed i Søndeled Gnr.55.
 Akland i Søndeled Gnr.56. 
 Bråten i Søndeled Gnr.57.
 Moland i Søndeled Gnr.58.
 Bratland i Søndeled Gnr.59.

Bakgrunnsstoff 
Søndeledboka bind 3. Gardshistorie frå Søndeled.

Søndeled
Geografi i Risør
Gameloft

Gameloft SA er ein fransk utgjevar og utviklar av dataspel med hovudkontor i Paris i Frankrike. Selskapet har også dotterselskap i 31 andre land.

Selskapet blei grunnlagt i 2000 av Michel Guillemot og Josh Closson, medgrunnleggjar og -eigar av Ubisoft. Gameloft Live blei til i 2008 som ein nettspelleverandør for  iOS, Android, Windows Phone og Tizen.

Gjennom avtalar med store teleoperatørar, handsettprodusentar, spesialiserte distributørar og sin eigen nettbutikk, femnar distribusjonsnettet til Gameloft over meir enn 80 land.

Spelseriar

Gameloft Live

Kjelder

Denne artikkelen bygger på «Gameloft» frå ,  den 6. desember 2016.

Bakgrunnsstoff

Franske føretak
Dataspelutviklarar
Skipingar i 1999
Hope i Ytre Søndeled

Hope i Ytre Søndeled er ei bygd i gamle Søndeled herad (no Risør kommune).

Skulen 
Hope skule (1-7). 

Bygder i Agder
Geografi i Risør
Søndeled
Utlängan

Utlängan er ei øy i Karlskrona-øyane i Blekinge i Sverige.

Geografi
Øya ligg lengst ut mot havet av alle øyane i øygruppa. Berre holmen Utklippan ligg lenger ute. Utlängan er dekt av skog og enger og er om lag 3 km lang og 1,5 km brei. Øya dekkjer like over 215 hektar.. Hamna på Utlängan heiter Stenshamn og er ei eiga øy med brusamband til sjølve Utlängan. Det står eit observasjonstårn på Utlängan som ein gong vart nytta av det svenske forsvaret. I tillegg har øya eit fyrtårn på sørsida. Det går ferjesamband frå Torhamn på fastlandet og ut til øya..

Historie
Øya vart nytta som utgangspunkt for seglruter over til Estland i mellomalderen, i dag kjend som «segleruta til kong Valdemar».

Kjelder
Denne artikkelen bygger på «Utlängan» frå ,  den 8. juni 2012. 
 oppgav desse kjeldene:

Blekinge
Øyar i Sverige
Øyar i Austersjøen